Nafarroako Parlamentuko Mahaiak, 2020ko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Isabel García Malo andreak aurkezturiko galdera, Nafarroako Enplegu Zerbitzuaren gastuen aurrekontuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko azaroaren 2an

Lehendakaria: Unai Hualde Iglesias

GALDERAREN TESTUA

Navarra Suma talde parlamentarioari atxikitako foru parlamentari Mª Isabel García Malo andreak honako galdera hau aurkezten du, Ekonomia eta Ogasun Departamentuak idatziz erantzun dezan:

Ekitaldi honetan Enplegu eta Lan Aferen Sektoreko 77. Konferentzian erabaki zen autonomia erkidegoei 1.048 milioi banatzea enplegu-politika aktiboak garatzeko. Enplegu eta Lan Aferen Sektoreko 78. Konferentzian erabaki da autonomia erkidegoei 895.916.723 euro banatzea prestakuntza, enplegu eta modernizazio planetarako.

Azkenean diru-sarrera horiek hasiera batean aurrekontuetan aurreikusitakoak baino txikiagoak izanez gero, erabaki horrek eragin ekonomikoren bat edukiko luke Nafarroako Enplegu Zerbitzuaren gastuen aurrekontuan?

Iruñean, 2020ko urriaren 29an

Foru parlamentaria: Maribel García Malo